**Farské oznamy**

**29. nedeľa v období cez rok (17.10. 2020)**

|  |  |  |
| --- | --- | --- |
| Pondelok |  | 18.05 |
| Utorok |  | 7.00 |
| Streda |  | 18.05 |
| Štvrtok | Sv. Jána Pavla II., pápeža | 18.05 |
| Piatok |  | 18.05 |
| Sobota |  | 18:00 Oblazov |
| Nedeľa | 30. nedeľa cez rok | 8:00 a **10:30** |

Celá cirkev dnes slávi Misijnú nedeľu. Na Slovensku sa v tento deň modlíme hlavne za Cirkev na Srí Lanke a za africké krajiny Togo, Čad a Kongo, ktoré sú najviac postihnuté koronakrízou a chudobou. Nakoľko nie je možná misijná zbierka v kostoloch v plnej miere, prosíme Vás o podporu misií cez e-zbierku na internetovej stránke [www.misijnediela.sk](http://misijnediela.sk/podpora/). Za Vaše milodary Vám vyslovujeme srdečné Pán Boh zaplať.

O týždeň v noci z 24. na 25. 10. sa mení čas o hodinu dozadu.

Vzadu na stolíku si môžete zobrať časopis Svetové misie.

Na Slovensku bolo spustené digitálne Rádio Mária, kto by ho chcel počúvať, viac informácií nájde na nástenke.

Ďakujem za upratovanie a výzdobu kostola a prosím o upratovanie skupinu č. 15.

Z médií viete, že sv. omše sa spolu s kňazom môže zúčastniť 6 ľudí. Je ťažké povedať akým kľúčom by sa mali vybrať, keď pre viacerých z vás je sv. omša vzácna a zúčastňujete sa jej denne. V našej farnosti to budeme robiť tak, že tí ľudia, ktorí si nahlásili na daný deň úmysel sv. omše, tak sa jej môžu zúčastniť v kostole v počte 3. Prosím vás o vzájomnú ohľaduplnosť, trpezlivosť a pochopenie.

Úmysly sv. omší budem slúžiť tak ako sú zapísané, ak by si to niekto neprial, tak nech mi dá vedieť buď osobne alebo telefonicky na číslo 041 5575636. Taktiež sv. spoveď budeme zatiaľ riešiť individuálnou formou. Každý deň sa budem snažiť požehnávať našu farnosť Eucharistickým Kristom ako sme to robievali počas roka a vtedy budú znieť zvony, tak môžete to požehnanie prijať i takýmto spôsobom.

Chcem poďakovať za akúkoľvek pomoc pre našu farnosť a prajem vám peknú nedeľu.